Diari Oficial de la Generalitat Valenciana


Sumari del DOGV 7810, del 21-06-2016 (2016/4555)

RESOLUCIÓ de 13 de juny de 2016, de la Presidència, per la qual es dóna publicitat a l'aprovació pel Ple de l'obra normativa titulada Gramàtica valenciana bàsica.
------------------------------------------------------------------------------------------------------------------------------------------------------------------

### Dades del document

Número de DOGV
:   7810

Data del DOGV
:   21-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4555


Data del document
:   13-06-2016

Organisme emissor
:   Acadèmia Valenciana de la Llengua

Tipus de document
:   Resolució

Descriptors 

:   * legislació

RESOLUCIÓ de 13 de juny de 2016, de la Presidència, per la qual es dóna publicitat a l'aprovació pel Ple de l'obra normativa titulada Gramàtica valenciana bàsica. [2016/4555]  
L'Estatut d'Autonomia de la Comunitat Valenciana, en la redacció atorgada per la Llei Orgànica 1/2006, determina, en el número 8 de l'article sext, que «l'Acadèmia Valenciana de la Llengua és la institució normativa de l'idioma valencià», i l'article 20 reafirma el seu caràcter d'institució de la Generalitat.  
El primer paràgraf de l'article 41 de l'Estatut d'Autonomia assigna a l'Acadèmia Valenciana de la Llengua la funció de «determinar i elaborar, en el seu cas, la normativa lingüística de l'idioma valencià». El segon paràgraf del mateix article ordena que «la normativa lingüística de l'Acadèmia Valenciana de la Llengua és d'aplicació obligatòria a totes les administracions públiques de la Comunitat Valenciana».  
D'altra banda, l'article 26 de la Llei 7/1998, de 16 de setembre, de la Generalitat Valenciana, de Creació de l'Acadèmia Valenciana de la Llengua, preveu que el Ple de l'AVL determinarà, en l'àmbit de les seues competències, les resolucions que han de ser publicades en el Diari Oficial de la Comunitat Valenciana i que, en tot cas, es publicaran les que afecten la normativa. La Gramàtica valenciana bàsica és una obra que determina normativa lingüística de l'idioma valencià i, en conseqüència, és preceptiva la seua publicació.  
El Ple de l'AVL, en la sessió celebrada el dia 8 de novembre de 2013, aprovà, per mitjà de l'acord 38/2013, el text de la Gramàtica valenciana bàsica, la presentació pública de la qual tingué lloc el 22 d'abril de 2016, una vegada editada l'obra.  
Per tot això, resolc:  
  
Primer  
Fer públic que la Gramàtica valenciana bàsica constituïx normativa lingüística de l'idioma valencià.  
  
Segon   
Comunicar que l'obra normativa Gramàtica valenciana bàsica ha sigut editada en text imprés (ISBN 17-063-4946-2), dins de la col·lecció «Textos Normatius», número 3, de l'Acadèmia Valenciana de la Llengua, i que pot ser consultada lliurement en la pàgina web de la institució.  
  
Tercer  
Determinar que, pel fet de tractar-se d'un text normatiu, d'acord amb el que establixen l'article 41 de l'Estatut d'Autonomia i l'article 5 de la Llei 7/1989, de 16 de setembre, de Creació de l'AVL, serà d'aplicació obligatòria en totes les administracions públiques de la Comunitat Valenciana; en totes les institucions de la Generalitat; en els poders públics; en el sistema educatiu; en els mitjans de comunicació, i en les entitats, els organismes i les empreses de titularitat pública o que compten amb finançament públic.  
  
València, 13 de juny de 2016.- El president: Ramon Ferrer Navarro.